apuntmenorca.com

Barnasants: Xavi Vidal
2023-03-26 19:00 - 20:00 | Nou, 1
Barnasants ha anunciat els cinc concerts que programarà a Menorca aquesta primavera. El festival de cançó d'autor, que tindrà com a única seu el Nou Bar de Maó, començarà el 26 de febrer amb l’actuació de Sílvia Comes i acabarà el 26 de març amb el concert de Xavi Vidal.
Barnasants a Menorca
El projecte cultural Barnasants Cançó d’Autor va néixer l’any 1996 amb l’objectiu de donar impuls a la cançó d’autor, d’encarnar l’esperit i els valors que va representar el moviment de la Nova Cançó i fomentar-ne la transmissió i l’escolta Amb l’objectiu de bastir una xarxa cultural cada cop més àmplia i sòlida i de facilitar la projecció exterior dels músics, en els últims anys s’ha establert com a Projecte Cultural en Xarxa, amb més de 25 seus. Fa dos anys Barnasants ja va incorporar Menorca en el seu mapa de concerts com a seu oficial.
El programa para la temporada 2022
Del 26 de febrer al 26 de març Barnasants (https://barnasants.com/) programa a Menorca els següents concerts: SÍLVIA COMES Dg. 26 de febrer · 19 hores Nou Bar Sílvia Comes presenta el seu darrer treball discogràfic Felícia (Discmedi, 2022), un reconeixement a Felícia Fuster, poeta immensa d’espais oberts, rics i lluminosos; l’homenatge a una dona que estimava ser-ho i ser lliure, ciutadana a Barcelona, a París, al Japó… ÈRIC VINAIXA Dg. 5 de març · 19 hores Nou Bar Després de la densitat de Caos a mig camí (Picap, 2017), Èric Vinaixa aprofundeix en el seu univers personal i treu un disc, La més bonica història (Picap, 2020). El nom del nou treball i base del nou espectacle deixa entreveure ja una evolució i orientació en les cançons cap a una atmosfera més lluminosa i positiva. MIREIA Dg, 12 de març · 19 hores Nou Bar La cantautora Mireia Farré, presenta el primer disc, Somriuen les deixalles (2022). Mireia és el nom artístic de la barcelonina de naixement, Mireia Farré, i formenterenca d’adopció des de fa més d’una dècada. L’any passat va publicar el seu revelador àlbum de debut, Somriuen les deixalles. PAZ AGUADO Dg, 19 de març · 19 hores Nou Bar La cantautora valenciana resident a Formentera, Paz Aguado, estrena el disc Materia sutil (2022). Paz Aguado el presentarà per primer cop al festival BarnaSants amb una poesia càlida, vitalista i psicodèlica que canta a la natura, al femení i a allò subtil. XAVI VIDAL Dg, 26 de març · 19 hores Nou Bar El trio de rock acústic liderat pel bandautor sabadellenc presenta cançons de clàssics indiscutibles dels anys setanta i vuitanta. L’espectacle de caràcter revisionista també tindrà ocasió d’abordar les millors cançons de la carrera de Xavi Vidal.
